पाएं अपने शहर की ताज़ा ख़बरें और फ्री ई-पेपरडाउनलोड करें
दिल्ली, पंजाब, हरियाणा, महाराष्ट्र, बंगाल आदि प्रदेशों में रहने वाले प्रवासी मजदूरों के लौटने का सिलसिला लगातार जारी है। रेलवे द्वारा जहां प्रतिदिन वैशाली एक्सप्रेस ट्रेन का परिचालन नई दिल्ली-सहरसा के बीच कराया जा रहा है। वहीं बंगाल से सहरसा सहित अन्य स्टेशनों के लिए हाटे-बजारे एक्सप्रेस ट्रेन का परिचालन प्रतिदिन किया जा रहा है। जिनसे सहरसा सहित अन्य रेलवे स्टेशनों पर प्रतिदिन सैकड़ों लोग पहुंच रहे हैं। जबकि महाराष्ट्र से बांद्रा हमसफर एक्सप्रेस ट्रेन सप्ताह में दो दिन सहरसा पहुंच रही है। वहीं रेलवे द्वारा समर स्पेशल एक्सप्रेस ट्रेन का भी परिचालन दिल्ली के आनंद विहार रेलवे स्टेशन से कराया जा रहा है। लेकिन दूसरे प्रदेशों में प्रवासी मजदूरों की इतनी अधिक संख्या मौजूद है कि उन्हें उक्त ट्रेनों के परिचालन के के बावजूद भी उन्हें घर लौटने के लिए टिकट नहीं मिल पा पा रहा है। इस कारण मजबूरन उन्हें निजी बसों, टैक्सियों सहित अन्य वाहनों का सहारा लेकर वापस घर लौटना पड़ रहा है। रविवार को इसी कड़ी में पंजाब के जालंधर से 19 सदस्यों का एक परिवार का जत्था सहरसा पहुंचा। वे सभी बीते साल हुए कोरोना के प्रथम लहर के शांत होने के बाद जालंधर गए हुए थे। लेकिन कुछ ही महीने के बाद पुनः कोरोना की दूसरी लहर भी शुरू हो गई। हालांकि वे लोग जालंधर में ही रहने का भरसक प्रयास किया। लेकिन धीरे-धीरे उनका काम बंद होता चला गया। ऐसे में बड़े परिवार का भरण पोषण संभव नहीं हो रहा था। वहीं ट्रेनों में भी रिजर्वेशन नहीं मिल पा रहा था। इसके बाद वे लोग निजी बस से ही अपने अपने गांव वापस लौटने की ठान ली। ऐसे में प्रति व्यक्ति 19 सौ रुपए किराया देकर निजी बस से रविवार की सुबह सहरसा पहुंचा। वे लोग खगड़िया जिले के मानसी प्रखंड क्षेत्र अंतर्गत साम्हर गांव का रहने वाला है।
बीमार पड़ जाते तो देखरेख कौन करता : उमेश
कुल 19 सदस्यों के परिवार का मुखिया उमेश चौधरी ने बताया कि निजी बस में उनके परिवार के अलावे मधेपुरा और सहरसा जिले के अन्य गांव के लोग भी सवार थे। काम बंद था। उन लोगों द्वारा कमाई गई जमा पूंजी भी धीरे-धीरे खत्म हो रही थी। कोरोना की लहर भी काफी तीव्र थी। ऐसे में दूसरे प्रदेश में बीमार होने से उन लोगों की देखरेख कौन करता। जिसे भापकर वे लोग वापस लौट गए।
आने वाले की कोरोना जांच नहीं हो रही
कोरोना गाइडलाइन की भी धज्जियां उड़ाई जा रही है। कहीं पर भी उन लोगों की कोरोना जांच नहीं की जा रही है। इतने लोग एक साथ यात्रा करने के दौरान एक दूसरे को संक्रमित भी कर सकते हैं। लेकिन इस पर अंकुश लगाने की कहीं कोई पहल नहीं हो पा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn